ΚΑΝΟΝΙΣΜΟΣ (ΕΟΚ) αριθ. 2650/80 ΤΗΣ ΕΠΙΤΡΟΠΗΣ της 15ης Οκτωβρίου 1980 περί των τρόπων εκτελέσεως των αποφάσεων συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα προσανατολισμού, για τα προγράμματα περί βελτιώσεως της υποδομής σε ορισμένες αγροτικές περιοχές

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1760/80 του Συμβουλίου της 25ης Ιουλίου 1978 περί κοινής ενεργείας για τη βελτίωση της υποδομής σε ορισμένες αγροτικές περιοχές (1), και ιδίως το άρθρο 13 παράγραφος 3 και το άρθρο 14 παράγραφος 5,

Εκτιμώντας:

ότι τα δικαιολογητικά έγγραφα τα σχετικά με τα προγράμματα που ευεργετούνται από τη συνδρομή του Ευρωπαϊκού Γεωργικού Ταμείου Προσανατολισμού και Εγγυήσεων έχουν διαβιβασθεί από μία αρχή ή έναν οργανισμό που καθορίζεται από αυτό το Κράτος Μέλος ή, ενδεχομένως, μέσω αυτού του Κράτους Μέλους- ότι προκειμένου να εξασφαλισθεί αποτελεσματικός έλεγχος της πραγματοποιήσεως των προγραμμάτων αυτών, πρέπει να καθορισθεί ακριβώς ο ρόλος της αρχής αυτής, η φύση των δικαιολογητικών εγγράφων που θεσπίζονται σύμφωνα με τις κανονιστικές ή νομοθετικές διατάξεις του ενδιαφερομένου Κράτους Μέλους ή με τα μέτρα που θεσπίζονται από την προαναφερθείσα αρχή ή τον οργανισμό καθώς και τα μέτρα ελέγχου που λαμβάνονται από κάθε Κράτος Μέλος-

ότι η Επιτροπή πρέπει να ενημερώνεται για την εξέλιξη της πραγματοποιήσεως των προγραμμάτων υπό τους όρους και τις προθεσμίες που προβλέπονται από τις αποφάσεις-

ότι για την πληρωμή των προκαταβολών της συνδρομής ή τμήματος αυτής, πρέπει να καθορισθούν ακριβώς τα έγγραφα που διαβιβάζονται από την αρχή ή τον μεσολαβούντα οργανισμό στην Επιτροπή προκειμένου να καταστεί δυνατό να διαπιστωθεί ότι πληρούνται όλες οι προϋποθέσεις για την πληρωμή- ότι τα έγγραφα αυτά πρέπει να περιέχουν πλήρη στοιχεία και να εμφανίζονται καθ' ομοιόμορφο τύπο προκειμένου να διευκολυνθεί η ταχεία εξέταση και η ομοιόμορφη μεταχείριση των αιτήσεων πληρωμής-

ότι πρέπει να προβλεφθεί η δυνατότητα για την Επιτροπή να ζητεί από τη μεσολαβούσα αρχή την προσκόμιση των δικαιολογητικών εγγράφων ή των συμπληρωματικών εγγράφων στην περίπτωση κατά την οποία τα έγγραφα που παρέχονται κανονικώς από την αρχή ή τον οργανισμό δεν φαίνονται σ' αυτήν ικανοποιητικά ή το περιεχόμενό τους φαίνεται σ'αυτήν ατελές σε σχέση με την επαλήθευση των χρηματοδοτικών όρων ή λοιπών όρων που επιβάλλονται στα ειδικά προγράμματα-

ότι πρέπει να προβλεφθεί, σε περίπτωση επιτοπίου ελέγχου, συνεργασία μεταξύ της Επιτροπής και του ενδιαφερομένου Κράτους Μέλους, προκειμένου να εξασφαλισθεί πλήρης αποτελεσματικότητα-

ότι πρέπει να μην κινηθεί η διαδικασία αναστολής, μειώσεως ή καταργήσεως της συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων χωρίς προηγουμένως να έχει γίνει διαβούλευση με το ενδιαφερόμενο Κράτος Μέλος το οποίο δύναται να λάβει θέση και χωρίς να έχει παρασχεθεί η δυνατότητα στο δικαιούχο να υποβάλει τις παρατηρήσεις του-

ότι εφ' όσον η επιδότηση του Ευρωπαϊκού Γεωργικού Ταμείου Προσανατολισμού και Εγγυήσεων καταβάλλεται στο δικαιούχο μέσω ενός οργανισμού που καθορίζεται από το Κράτος Μέλος, πρέπει να καθορισθούν ακριβώς τα έγγραφα που ο οργανισμός αυτός πρέπει να διαβιβάσει στην Επιτροπή-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

I. Ρόλος της αρχής ή του οργανισμού που έχει την ευθύνη της διαβιβάσεως των δικαιολογητικών εγγράφων

Άρθρο 1

1. Η αρχή ή ο οργανισμός που έχει την ευθύνη της διαβιβάσεως των δικαιολογητικών εγγράφων κατά την έννοια του άρθρου 14 παράγραφος 2 του κανονισμού (ΕΟΚ) αριθ. 1760/78 απευθύνει στην Επιτροπή, εντός δύο μηνών μετά τη θέση εν ισχύι του παρόντος κανονισμού, περιγραφική κατάσταση των δικαιολογητικών εγγράφων που προβλέπεται να ζητήσει. Κάθε τροποποίηση που επιφέρεται στην περιγραφική κατάσταση ανακοινώνεται στην Επιτροπή εντός προθεσμίας δύο μηνών από της υιοθετήσεως της τροποποιήσεως αυτής.

Ως δικαιολογητικό έγγραφο, νοείται κάθε έγγραφο, που συντάσσεται σύμφωνα με τις κανονιστικές ή νομοθετικές διατάξεις του ενδιαφερομένου Κράτους Μέλους, είτε σύμφωνα με τα μέτρα που θεσπίζονται από την προαναφερθείσα αρχή ή οργανισμό, κατάλληλο προς απόδειξη ότι οι χρηματοδοτικοί όροι ή άλλοι όροι που επιβάλλονται για κάθε πρόγραμμα έχουν εκπληρωθεί.

Η περιγραφική κατάσταση που αναφέρεται ανωτέρω περιέχει:

- καθορισμό των δικαιολογητικών εγγράφων καθώς και αναφορά στις διατάξεις ή τα μέτρα βάσει των οποίων έχουν συνταχθεί

- σύντομη περιγραφή του περιεχομένου των εγγράφων αυτών.

2. Η αρχή ή ο οργανισμός απευθύνει ομοίως στην Επιτροπή, εντός της προθεσμίας που καθορίζεται στην παράγραφο 1, λεπτομερή περιγραφή των μεθόδων ελέγχου που χρησιμοποιούνται και επί των οποίων βασίζεται για τη σύνταξη του πιστοποιητικού που προβλέπεται στο άρθρο 3.

3. Η Επιτροπή δύναται να καλεί τα Κράτη Μέλη να συμπληρώσουν την περιγραφική κατάσταση με άλλα δικαιολογητικά έγγραφα τα οποία κρίνει απαραίτητα για τον έλεγχο της καταλληλότητος των δαπανών που αναγράφονται στις αιτήσεις πληρωμής- αυτή δύναται, για τον αυτό σκοπό, να καλεί εξ ίσου τα Κράτη Μέλη να ενισχύσουν τους ελέγχους τους.

Άρθρο 2

Με τη λήξη της προθεσμίας των δύο ετών, υπολογιζομένων από τη γνωστοποίηση της αποφάσεως περί χορηγήσεως συνδρομής, η αρχή ή ο οργανισμός διαβιβάζει στην Επιτροπή έγγραφο που περιγράφει την κατάσταση της πορείας των προγραμμάτων για τα οποία δεν έχει υποβληθεί αίτηση πληρωμής ή δεύτερη αίτηση προκαταβολής. Όταν αντίθετα με τις πληροφορίες που περιέχονται στην αίτηση και περιλαμβάνονται στην απόφαση, οι εργασίες ή οι ενέργειες δεν έχουν αρχίσει μέχρι τη λήξη της προθεσμίας των δύο ετών, η αρχή ή ο οργανισμός διευκρινίζει τους λόγους- ενδεχομένως, διαβιβάζει στην Επιτροπή επαρκείς εγγυήσεις που παρέχονται από το δικαιούχο και αποδεικνύουν ότι η πραγματοποίηση του προγράμματος θα αρχίσει στο προσεχές μέλλον.

Σε περίπτωση μη υποβολής τέτοιων εγγυήσεων ή αν η Επιτροπή δεν θεωρεί τις εγγυήσεις επαρκείς, ο δικαιούχος θα υποχρεωθεί να επιστρέψει τη ληφθείσα προκαταβολή. Αν η πρώτη εισπραχθείσα προκαταβολή ήδη απετέλεσε το αντικείμενο των δικαιολογητικών εγγράφων που παρέχονται σύμφωνα με τις διατάξεις του άρθρου 3 παράγραφος 1, τα έγγραφα αυτά δεν χρειάζεται να διαβιβασθούν.

Άρθρο 3

1. Το νωρίτερο τρείς μήνες πριν από την πραγματική έναρξη των εργασιών της πρώτης ετησίας δόσεως, η αρχή ή ο οργανισμός που μεσολαβεί δύναται να διαβιβάσει στην Επιτροπή αίτηση για προκαταβολή που να παρέχει τη δυνατότητα να διαπιστωθεί ότι έχουν εκπληρωθεί οι όροι για την πληρωμή.

Η αίτηση αυτή για προκαταβολή υποβάλλεται σε δύο αντίγραφα, υπό τον τύπο του πιστοποιητικού που περιλαμβάνεται στο υπόδειγμα 1 του παραρτήματος I.

Έξι μήνες μετά την πληρωμή της προκαταβολής αυτής, ο δικαιούχος πρέπει να αποδείξει στην Επιτροπή ότι το ποσοστό της εξελίξεως των εργασιών έφθασε τουλάχιστον 6,5% της πρώτης ετησίας δόσεως πολλαπλασιαζόμενης με τον αριθμό των μηνών που παρήλθαν από την ημερομηνία της ενάρξεως των εργασιών όπως καθορίζεται στην αίτηση για προκαταβολή.

Σε περίπτωση μη παροχής της αποδείξεως αυτής, ο δικαιούχος υποχρεούται να επιστρέψει την εισπραχθείσα προκαταβολή.

Η διαβίβαση αυτών των δικαιολογητικών εγγράφων αναστέλλει την υποχρέωση της διαβιβάσεως του εγγράφου που προβλέπεται στο άρθρο 2.

2. Αιτήσεις για προκαταβολές σχετικές με άλλα ετήσια τμήματα των εργασιών δύνανται να υποβληθούν όταν οι εργασίες του προηγουμένου τμήματος έφθασαν τουλάχιστον 80% των προβλέψεων και τα ενδεχόμενα προγενέστερα τμήματα επερατώθησαν.

Οι αιτήσεις για προκαταβολή που πρέπει να υποβάλλονται σε δύο αντίγραφα, περιέχουν το πιστοποιητικό και τα δικαιολογητικά έγγραφα που περιλαμβάνονται στο υπόδειγμα 2 του παραρτήματος I.

3. Το αργότερο τρεις μήνες μετά την προβλεπόμενη εκπλήρωση ενός ετήσιου τμήματος των εργασιών για την οποία έχει εισπραχθεί προκαταβολή, η αρχή ή ο οργανισμός πρέπει να διαβιβάσει αίτηση για διακανονισμό της συνδρομής που χορηγήθηκε στο τμήμα αυτό.

Η αίτηση αυτή, που πρέπει να υποβάλλεται σε δύο αντίγραφα, περιέχει το πιστοποιητικό και τα δικαιολογητικά έγγραφα που περιλαμβάνονται στο παράρτημα II.

Σε περίπτωση μη υποβολής της αιτήσεως αυτής, ο δικαιούχος θα υποχρεωθεί να επιστρέψει την εισπραχθείσα προκαταβολή.

4. Όταν δεν έχει εισπραχθεί προκαταβολή, η αρχή ή ο οργανισμός δύναται να διαβιβάσει τις αιτήσεις πληρωμής εντός του έτους που ακολουθεί την εκπλήρωση ενός ετησίου τμήματος των εργασιών.

Οι αιτήσεις αυτές, που πρέπει να υποβάλλονται σε δύο αντίγραφα, περιέχουν το πιστοποιητικό και τα δικαιολογητικά έγγραφα που περιλαμβάνονται στο παράρτημα II.

Άρθρο 4

Προκειμένου να προβεί σε αποτελεσματικό έλεγχο της εκτελέσεως του προγράμματος, η αρχή ή ο οργανισμός διαβιβάζει στην Επιτροπή, κατ' αίτησή του και εντός προθεσμίας που αυτή δύναται να καθορίσει κάθε δικαιολογητικό έγγραφο ή κεκυρωμένο αντίγραφο όπως προβλέπεται στο άρθρο 1 ή κάθε άλλο έγγραφο κατάλληλο προς απόδειξη της εκπληρώσεως των χρηματοδοτικών όρων ή άλλων όρων που επιβάλλονται για κάθε πρόγραμμα.

Άρθρο 5

Αν η Επιτροπή θεωρεί απαραίτητο να διενεργήσει επιτόπιο έλεγχο, ειδοποιεί προηγουμένως το Κράτος Μέλος στο έδαφος του οποίου πρόκειται να πραγματοποιήσει την εξέταση και προσκαλεί αυτό να συμμετάσχει- τα Κράτη Μέλη λαμβάνουν τα αναγκαία μέτρα προς ενίσχυση της αποτελεσματικότητος των ελέγχων αυτών.

Άρθρο 6

Πριν κινήσει τη διαδικασία αναστολής, μειώσεως ή καταργήσεως της συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων που προβλέπεται στο άρθρο 14 παράγραφος 2 του κανονισμού (ΕΟΚ) αριθ. 1760/78, η Επιτροπή:

- ειδοποιεί το Κράτος Μέλος στο έδαφος του οποίου επρόκειτο να πραγματοποιηθεί το πρόγραμμα- το Κράτος Μέλος δύναται να λάβει θέση επί του αντικειμένου αυτού

- συμβουλεύεται την αρχή ή τον οργανισμό, με ευθύνη του οποίου διαβιβάζονται τα δικαιολογητικά έγγραφα

- καλεί το δικαιούχο να εκφράσει, μέσω της αρχής ή του μεσολαβούντος οργανισμού, τους λόγους της μη εκπληρώσεως των προβλεπομένων όρων.

II. Ρόλος του μεσολαβούντος οργανισμού για την πληρωμή

Άρθρο 7

1. Όταν η Επιτροπή διαπιστώνει ότι οι χρηματοδοτικοί όροι ή οι άλλοι όροι που επιβάλλονται για το πρόγραμμα δεν έχουν εκπληρωθεί, πραγματοποιεί τις πληρωμές βάσει της συνδρομής του Ταμείου υπέρ του δικαιούχου σύμφωνα με το άρθρο 14 παράγραφος 1 του κανονισμού (ΕΟΚ) αριθ. 1760/78.

2. Ο οργανισμός που μεσολαβεί καταβάλλει αμελλητί την ενίσχυση ή τμήμα αυτής στο δικαιούχο και προσκομίζει την απόδειξη στην Επιτροπή εντός δεκαπέντε ημερών από την πληρωμή.

Άρθρο 8

Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 15 Οκτωβρίου 1980.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 204 της 28.7.1978, σ. 1.

ΠΑΡΑΡΤΗΜΑ I

ΥΠΟΔΕΙΓΜΑ 1 ΠΙΣΤΟΠΟΙΗΤΙΚΟ ΓΙΑ ΤΗΝ ΠΛΗΡΩΜΗ ΤΗΣ ΠΡΩΤΗΣ ΠΡΟΚΑΤΑΒΟΛΗΣ Αριθμός προγράμματος: ...

Δικαιούχος (όνομα και διεύθυνση): ...

Ο ...(1), μεσολαβούσα αρχή υπεύθυνη για τη διαβίβαση των δικαιολογητικών εγγράφων σύμφωνα με τις διατάξεις του άρθρου 14 παράγραφος 2 του κανονισμού (ΕΟΚ) αριθ. 1760/78 περί κοινής δράσεως για τη βελτίωση της υποδομής σε ορισμένες αγροτικές περιοχές,

πιστοποιώ ότι:

1. οι εργασίες που προβλέπονται στο πρώτο ετήσιο τμήμα των εργασιών θα αρχίσουν/έχουν αρχίσει την ... στην προβλεπόμενη τοποθεσία-

2. το πρόγραμμα δεν υπέστη τροποποιήσεις σε σχέση με τα στοιχεία που περιέχονται στο φάκελο τον συνημμένο στην αίτηση συνδρομής (2)-

3. η προκαταβολή των ... γαλλικών φράγκων/λιρών Ιταλίας (...%) της ενισχύσεως που προβλέπεται στο Κράτος Μέλος για το πρώτο ετήσιο τμήμα εργασιών ετέθη στη διάθεση του δικαιούχου την ...-

4. η χρηματοδοτική συμμετοχή του δικαιούχου θα πραγματοποιηθεί το αργότερο κατά το χρόνο της περατώσεως των εργασιών, σύμφωνα με τις διατάξεις του άρθρου 12 παράγραφος 2 του κανονισμού (ΕΟΚ) αριθ. 1760/78-

5. ο δικαιούχος έχει απαντήσει με επιστολή της ... στους ειδικούς όρους του άρθρου ... της αποφάσεως περί χορηγήσεως συνδρομής-

6. ο δικαιούχος αναλαμβάνει την υποχρέωση να επιστρέψει τη ζητηθείσα προκαταβολή αν οι εργασίες δεν αρχίσουν εντός δύο ετών από την κοινοποίηση της αποφάσεως περί χορηγήσεως συνδρομής ή εντός τριών μηνών από την πληρωμή αυτής της πρώτης προκαταβολής και αν δεν προσκομισθούν επαρκείς εγγυήσεις που να αποδεικνύουν την έναρξη των εργασιών στο προσεχές μέλλον ή αν η Επιτροπή δεν κρίνει τις προσκομισθείσες εγγυήσεις επαρκείς (3).

Έχει συνταχθεί στ ..., την ...

Για τη μεσολαβούσα αρχή

(υπογραφή)

ΥΠΟΔΕΙΓΜΑ 2 ΠΙΣΤΟΠΟΙΗΤΙΚΟ ΓΙΑ ΤΗΝ ΠΛΗΡΩΜΗ ΤΩΝ ΛΟΙΠΩΝ ΠΡΟΚΑΤΑΒΟΛΩΝ ΠΛΗΝ ΤΗΣ ΠΡΩΤΗΣ Αριθμός προγράμματος: ...

Δικαιούχος (όνομα και διεύθυνση): ...

Αριθμός της προκαταβολής: ...

Ο ...(4), μεσολαβούσα αρχή υπεύθυνη για τη διαβίβαση των δικαιολογητικών εγγράφων σύμφωνα με τις διατάξεις του άρθρου 14 παράγραφος 2 του κανονισμού (ΕΟΚ) αριθ. 1760/78 περί κοινής δράσεως για τη βελτίωση της υποδομής σε ορισμένες αγροτικές περιοχές,

πιστοποιώ ότι:

1. οι εργασίες που προβλέπονται στο πρόγραμμα άρχισαν την ... στην προβλεπόμενη τοποθεσία-

2. η πραγματική εκτέλεση των ετησίων τμημάτων για τα οποία έχει ήδη ληφθεί προκαταβολή ανέρχεται σε βελγικά φράγκα/ιταλικές λίρες σε σχέση με το κόστος που προβλέπεται στην αίτηση συνδρομής για τις εν λόγω ετήσιες δόσεις- οι ποσότητες που εκτελέστηκαν καθορίζονται στο παράρτημα α) (5)-

3. το πρόγραμμα δεν υπέστη τροποποιήσεις σε σχέση με τα στοιχεία που περιέχονται στο φάκελο το συνημμένο στην αίτηση συνδρομής (6)-

4. η χρηματοδότηση των δαπανών που πιστοποιείται στο σημείο 2 ανωτέρω καθορίζεται επακριβώς στο παράρτημα β)- η προκαταβολή των ... γαλλικών φράγκων/ιταλικών λιρών (...%) της ενισχύσεως που προβλέπεται στο Κράτος Μέλος για το εν λόγω τμήμα σ' αυτή την αίτηση ετέθη στη διάθεση του δικαιούχου την ...

5. η χρηματοδοτική συμμετοχή του δικαιούχου θα πραγματοποιηθεί το αργότερο κατά το χρόνο της περατώσεως των εργασιών, σύμφωνα με τις διατάξεις του άρθρου 12 παράγραφος 2 του κανονισμού (ΕΟΚ) αριθ. 1760/78-

6. ο δικαιούχος αναλαμβάνει την υποχρέωση να επιστρέψει τη ζητηθείσα προκαταβολή αν οι εργασίες του εν λόγω τμήματος δεν αρχίσουν εντός τριών μηνών από την πληρωμή της ζητηθείσας προκαταβολής και αν δεν προσκομισθούν επαρκείς εγγυήσεις που να αποδεικνύουν την έναρξη των εργασιών στο προσεχές μέλλον ή αν η Επιτροπή δεν κρίνει τις προσκομισθείσες εγγυήσεις επαρκείς (7).

Έχει συνταχθεί στ ..., την ...

Για τη μεσολαβούσα αρχή

(υπογραφή)

Παράρτημα α) στο πιστοποιητικό για λοιπές προκαταβολές πλην της πρώτης Κατάσταση εκτελέσεως των εργασιών που προβλέπονται στα ετήσια τμήματα για τα οποία έχουν εισπραχθεί οι προκαταβολές:

"" ID="1">Εξηλεκτρισμός" ID="1">Χαμηλή τάση" ID="1">Γραμμή"> ID="1">Σταθμός"> ID="1">Υποστήριξη"> ID="1">Σύνδεση"" ID="1">Μέση τάση" ID="1">Γραμή"> ID="1">Σταθμός"> ID="1">Υποστήριξη"> ID="1">Σύνδεση"" ID="1">Υψηλή τάση" ID="1">Γραμή"> ID="1">Σταθμός"> ID="1">Υποστήριξη"> ID="1">Σύνδεση""> ID="1">Διοχέτευση ποσίμου ύδατος" ID="1">Ισοπέδωση"> ID="1">Διωρυγοποίηση - O"> ID="1">- O"> ID="1">- O"> ID="1">Σύνδεση"" ID="1">Αγροτική οδοποιία" ID="1">Ισοπέδωση"> ID="1">Λιθόστρωση"> ID="1">Επίστρωση""

Ενδεχομένως, αναγράψατε λεπτομερώς τους λόγους για τους οποίους έγινε υπέρβαση των προβλεπομένων ποσοτήτων ή εκτελέστηκαν κάτω του 80% σε σχέση με τις προβλέψεις για ετήσια τμήματα για τα οποία έχουν ήδη εισπραχθεί προκαταβολές.

Παράρτημα β) στο πιστοποιητικό για λοιπές προκαταβολές πλήν της πρώτης Χρηματοδότηση των δαπανών που προκαλούνται από τις ετήσιες εργασίες για τις οποίες έχουν ήδη εισπραχθεί προκαταβολές:

Ημερομηνία: ...

- Συμμετοχή του δικαιούχου ...

εκ της οποίας: ίδια κεφάλαια ...

δάνεια (8) ...

παροχές εις είδος και εργασίες δι' ίδιον λογαριασμόν ...

- Συμμετοχή του Κράτους Μέλους σε κεφάλαιο ...

- Λοιπές συνδρομές ...

- Προκαταβολές ήδη εισπραχθείσες ...

Συνολικό ποσό των δαπανών (9)

(1) Όνομα της μεσολαβούσας αρχής της υπεύθυνης για τη διαβίβαση δικαιολογητικών εγγράφων.

(2) Σε περίπτωση ουσιώδους τροποποιήσεως, δώσατε τη σχετική περιγραφή στο παράρτημα.

(3) Υποχρέωση υπογεγραμμένη από το δικαιούχο που πρέπει να επισυνάπτεται σε παράρτημα.

(4) Όνομα της μεσολαβούσας αρχής της υπεύθυνης για τη διαβίβαση των δικαιολογητικών εγγράφων.

(5) Πρέπει να καθορισθεί στο παράρτημα κατά τύπο εργασιών. Αυτό το ποσοστό πρέπει να είναι τουλάχιστον 80% για τη λήψη της ζητηθείσας προκαταβολής.

(6) Σε περίπτωση ουσιωδών τροποποιήσεων, δώσατε τη σχετική περιγραφή στο παράρτημα.

(7) Υποχρέωση υπογεγραμμένη από το δικαιούχο πρέπει να επισυνάπτεται ως παράρτημα III.

(8) Αναγράψατε για κάθε δάνειο, την προέλευση, το ποσό, το επιτόκιο, τη διάρκεια και τους όρους της εξοφλήσεως Αναγράψατε επίσης, ενδεχομένως, το ποσοστό και τη διάρκεια της χορηγήσεως μειώσεων επιτοκίου καθώς και το όνομα του ιδρυματος που τις χορηγεί.

(9) Το ποσό αυτό πρέπει να αντιστοιχεί στο ποσό που αναγράφεται στο πιστοποιητικό στο σημείο 4.

ΠΑΡΑΡΤΗΜΑ II

ΥΠΟΔΕΙΓΜΑ 3 ΠΙΣΤΟΠΟΙΗΤΙΚΟ ΓΙΑ ΤΗΝ ΠΛΗΡΩΜΗ ΤΟΥ ΥΠΟΛΟΙΠΟΥ ΕΝΟΣ Ή ΠΕΡΙΣΣΟΤΕΡΩΝ ΕΤΗΣΙΩΝ ΤΜΗΜΑΤΩΝ ΕΡΓΑΣΙΩΝ Αριθμός προγράμματος: ...

Δικαιούχος (όνομα και διεύθυνση): ...

...

Ο ... (1), μεσολαβούσα αρχή υπεύθυνη για τη διαβίβαση των δικαιολογητικών εγγράφων σύμφωνα με τις διατάξεις του άρθρου 14 παράγραφος 2 του κανονισμού (ΕΟΚ) αριθ. 1760/78 περί κοινής δράσεως για τη βελτίωση της υποδομής σε ορισμένες αγροτικές περιοχές,

πιστοποιώ ότι:

1. τα δικαιολογητικά έγγραφα των οποίων γίνεται μνεία στην περιγραφική κατάσταση που διαβιβάζεται στην Επιτροπή σύμφωνα με τις διατάξεις του άρθρου 1 του κανονισμού (ΕΟΚ) αριθ. 2650/80, ελέγχτηκαν-

2. εργασίες που προβλέπονται στο πρόγραμμα άρχισαν την ... στην προβλεπόμενη τοποθεσία-

3. η εκτέλεση (του πρώτου/των δύο/των τριών/των τεσσάρων πρώτων τμημάτων)(του συνόλου) του προγράμματος επερατώθη την ... (ημερομηνία)- το ποσό του πραγματικού κόστους ανέρχεται σε ..., εκ του οποίου ... επληρώθησαν στο δικαιούχο-

4. το ποσό της δαπάνης που αναγράφεται ανωτέρω χρηματοδοτήθηκε κατά τον τρόπο που καθορίζεται επακριβώς στο παράρτημα α) στο πιστοποιητικό αυτό-

5. το ποσό του κόστους που αναφέρεται ανωτέρω κατανέμεται μεταξύ των διαφόρων τύπων μέτρων όπως καθορίζονται στην κατάσταση των λογιστικών εγγράφων των συνημμένων στο παράρτημα β)- συγκριτικός πίνακας των προβλεπομένων ποσοτήτων και των εκτελουμένων ποσοτήτων επισυνάπτεται στο παράρτημα γ)-

6. διαπιστώθηκε επιτοπίως από ... ότι οι εκτελεσθείσες εργασίες ανταποκρίνονται σ' αυτές που καθορίζονται ακριβώς στο φάκελο που επισυνάπτεται στην αίτηση συνδρομής και περιγράφονται στην απόφαση της Επιτροπής (με εξαίρεση αυτών που είναι σχετικές με τους ακόλουθους τύπους εργασιών: ...)- εξηγήσεις επί αυτού του θέματος παρέχονται ως προβλέπεται στο παράρτημα IV-

7. το ποσό του επιστρεφομένου VAT, περιλαμβανόμενο στις δηλωθείσες δαπάνες, ανέρχεται σε ...

8. η χρηματοδοτική συμμετοχή του δικαιούχου και του Κράτους Μέλους ανταποκρίνονται στις διατάξεις του άρθρου 12 παράγραφος 2 του κανονισμού (ΕΟΚ) αριθ. 1760/78-

9. τα δικαιολογητικά έγγραφα κρατούνται στη ...

Έχει συνταχθεί στ ..., την ...

Για τη μεσολαβούσα αρχή

(υπογραφή)

Παράρτημα α) στο πιστοποιητικό για την πληρωμή του υπολοίπου Σχέδιο χρηματοδοτήσεως Ημερομηνία: ...

- Συμμετοχή του δικαιούχου ...

εκ της οποίας: ίδια κεφάλαια ...

δάνεια (2)

παροχές εις είδος και εργασίες δι' ίδιον λογαριασμόν ...

- Συμμετοχή του Κράτους Μέλους σε κεφάλαιο ...

- Λοιπές συνδρομές ...

- Τμήμα της συνδρομής που έχει ήδη πληρωθεί από το ταμείο ...

Συνολική χρηματοδότηση (3)

Παράρτημα β) στο πιστοποιητικό για την πληρωμή του υπολοίπου Αριθμητική κατάσταση των λογιστικών εγγράφων (Περίοδος απο... και...)

>(4)(5)(6)"> ID="1">Α. Εξηλεκτρισμός"> ID="1">Β. Διοχέτευση ύδατος"> ID="1">Γ. Οδοποιία"> ID="1">Σύνολο"">

Παράρτημα γ) στο πιστοποιητικό για την πληρωμή του υπολοίπου

Συγκριτικός πίνακας (7) "" ID="1">Α. Εξηλεκτρισμός"> ID="1">Β. Διοχέτευση ύδατος"> ID="1">Γ. Οδοποιία"">

(1) Όνομα της μεσολαβούσας αρχής.

(2) Αναγράψατε, για κάθε δάνειο, την προέλευση, το ποσό, το επιτόκιο, τη διάρκεια και τους όρους εξοφλήσεως. Αναγράψατε επίσης, ενδεχομένως, το ποσοστό και τη διάρκεια της χορηγήσεως μειώσεων επιτοκίου καθώς και το όνομα του ιδρύματος που τις χορήγησε.

(3) Το ποσό αυτό πρέπει να αντιστοιχεί στο ποσό που αναγράφεται στο πιστοποιητικό στο σημείο 3.

(4) Εγγράψατε όλα τα έγγραφα, περιλαμβανομένων και των σχετικών με τις μη επιλέξιμες δαπάνες στο μέτρο που αποτελούν μέρος του προγράμματος.

(5) Για τις ημερομηνίες τις προγενέστερες της καταθέσεως της αιτήσεως συνδρομής, αναγράψατε τους λόγους γι' αυτές τις προκαταβληθείσες δαπάνες.

(6) Ημερομηνίες πραγματικής πληρωμής και όχι της λήξεως της συμβάσεως.(7) Καθορίσατε τις ποσότητες και το προβλεπόμενο και πραγματικό κόστος κατά χαρακτηριστικούς τομείς του προϋπολογισμού που επιτρέπει τη σύγκριση η οποία πρέπει να καθιστά δυνατό να αποφασίζεται σε ποιό μέτρο οι πραγματοποιήσεις αντιστοιχούν στις προβλέψεις.